**Küsimused Kuusalu Vallavalitsuse juhtivale hoolekandespetsialistile**

Palume edastada [aime.koger@sotsiaalkindlustusamet.ee](mailto:aime.koger@sotsiaalkindlustusamet.ee) järgmine teave ja dokumendid:

1. Täisealiste teenusesaajate arvud seisuga 01.04.2025: koduteenus, väljaspool kodu osutatav üldhooldusteenus, isikliku abistaja teenus ja tugiisikuteenus, eluruumi tagamise teenus ja sotsiaaltransporditeenus.

2. Juhtiva hoolekandespetsialisti, sotsiaaltoetuste spetsialisti ja hoolekandespetsialistide teenistuse nimetamise aeg, info hariduse, kutsetunnistuse ja erialase ettevalmistuse kohta.

3. [Kodulehe](https://www.kuusalu.ee/et/koduteenus) info kohaselt on koduteenuse vahetu osutaja MTÜ Kuusalu Hoolela ja rahastamine toimub projekti „Kvaliteetsete kodus elamist toetavate teenuste arendamine Kuusalu vallas" kaudu. Palume edastada dokument (koostööleping/tööjuhend jms), millest nähtuvad vahetult teenust osutavate töötajate tööülesanded jms.

4. Kasutusel oleva hindamisinstrumendi näidisdokument. Kui hindamisinstrument on kinnitatud vallavalitsuse korraldusega, palume edastada info korralduse kinnitamise aja kohta.

5. Palun edastage koduteenust ja tugiisikuteenust vahetult osutavate töötajate karistusregistri teatiste koopiad (alus SHS § 19, SHS § 25 lg 2 p 1).

6. Kuidas tagate/kontrollite, et vahetult tugiisikuteenust osutav isik ei ole teenusesaaja lähisugulane ega ela teenusesaajaga püsivalt samas eluruumis (alus SHS § 25)?

7. Millised ettevalmistavad tegevused on olnud vajalikud alates 01.01.2025 jõustunud sotsiaalkaitse ministri [määruse](https://www.riigiteataja.ee/akt/104072023056) täitmiseks (näiteks tööjuhendi muutmine, koolitused, korduvhindamised)?

8. Millise aja jooksul tehakse otsus ja/või sõlmitakse haldusleping koduteenuse määramise kohta ning milline info/kuidas jõuab taotlejale ja vahetult teenust osutavale töötajale?

9. Millise aja jooksul tehakse otsus ja/või sõlmitakse haldusleping üldhooldusteenuse määramise (rahastamise) kohta ? Kuidas tagatakse haldusakti edastamine teenuseosutajale? Kas abivajaduse hindamise dokument lisatakse haldusaktile/halduslepingule või kuidas edastatakse abivajaduse hindamisest tulenev vajalik teave hooldekodule?

10. Mitmel juhul on 2024.aastal esitatud vaideid täiskasvanute sotsiaalteenuste määramise haldusaktide peale? Millise tulemusega olid vaideotsused?

11. SHS § 221 lõige 5 nimetab olukorrad, mil KOVil on kohustus tasuda keskmisest vanaduspensionist madalamat sissetulekut saavatele teenusesaajatele osaliselt ka nende makstavad majutus- ja toitlustuskulud. Palun infot mitmele (seisuga 01.01.2025) teenusesaajale hüvitati osaliselt ka majutus-ja toitlustuskulud.

12. Kui sageli seirate hooldekodude hoolduskulusid? Millise ametniku kohustus on seire? Võimalikud probleemid koostöös üldhooldusteenust osutavate asutustega (näiteks arvete ebaselgus).